### Resume

Trafiksikkerhedsplanen er kommunens ambitioner og målsætninger for trafiksikkerhed. Hvert år er der hertil udarbejdet en handlingsplan for det aktuelle år med prioriteringslister for de relaterede økonomiske puljer. Teknisk Udvalg har tidligere drøftet prioriteringsmodellen. Forvaltningen har indarbejdet bemærkninger og vil præsentere forskellige mulige justeringer til prioriteringsmodellen. Samtidig foreslås brug af 0,5 mio. kr. fra innovationspuljen til en bedre klassificering af projekter inden prioritering.

### Sagsfremstilling

Teknisk Udvalg drøftede den 8. februar 2022 punkt nr. 29, [adresse]: prioriteringsmodeller til Trafiksikkerhedsplan 2021-2024. Nærværende sag er en opfølgning på denne drøftelse.

Byrådet godkendte den 1. december 2021 punkt nr. 237, anlægsbevilling - trafiksikkerhedsplan 2021-2024 - handleplan 2022. Med dette blev prioriteringslisterne for mindre anlægsprojekter og skolevejsprojekter i perioden 2022-2023 godkendt. Ligeledes blev der godkendt cykelstier for 2022.

Trafiksikkerhedsplanen er grundlaget for trafiksikkerhedsarbejdet i kommunen. Med trafiksikkerhedsplanen kan der ydes en systematisk og sammenhængende indsats på trafiksikkerhedsområdet, mod de mål og visioner, der er opsat for trafiksikkerheden såvel landsdækkende som lokalt. For at sikre en realisering af trafiksikkerhedsplan 2021-2024, udarbejdes der hvert år en tilhørende handlingsplan. I handlingsplanen er der et forslag til prioritering af projekterne og indsatserne på trafiksikkerhedsområdet.

Når kommende projekter prioriteres er de på et indledende stadie med henblik på at løse den trafiksikkerhedsmæssige udfordring. Den konkrete løsning på udfordringen er derfor ikke videre skitseret. Det foreslås, at der afsættes 0,5 mio. kr. fra innovationspuljen til skitsere den enkelte løsning bedre inden projekterne prioriteres.

I nedenstående fremgår de midler der allerede er politisk disponeret og de midler der ikke er politisk disponeret endnu.

Følgende midler er disponeret: (i 1.000 kr.)

|  |  |  |
| --- | --- | --- |
| Projekt / år | 2022 | 2023 |
| Mindre anlæg 2021-2022 | 2.975 |  |
| Mindre anlæg 2022-2023 | 6.064 | 3.680 |
| Skolevejsprojekter 2021-2022 | 2.221 |  |
| Skolevejsprojekter 2022-2023 | 2.976 | 2.370 |
| Cykelstier 2022 | 11.330 |  |
| I alt | 25.566 | 6.050 |

Figur 1: Disponerede midler

Følgende midler er ikke disponeret: (i 1.000 kr.)

|  |  |  |  |  |
| --- | --- | --- | --- | --- |
| Projekt / år | 2022 | 2023 | 2024 | 2025 |
| Mindre anlæg, puljebeløb | 0 | 5.400 | 9.080 | 9.080 |
| Pulje til cykelstier og sikring af skoleveje | 0 | 1.483 | 5.000 | 5.000 |

Figur 2: Ikke disponerede midler

Prioritering af mindre anlægsprojekter, skolevejsprojekter og cykelstier prioriteres ud fra flere forhold inddelt i vægtning, parametre og effekt. Prioriteringen fremgår af handlingsplan 2022.

Forvaltningen præsenterer på udvalgsmødet en nærmere forklaring af handlingsplan til trafiksikkerhedsplan, prioriteringsmodellen og midlerne i de økonomiske puljer. Dette som et oplæg til drøftelse af hvordan projekterne i fremtiden skal prioriteres.

Sagen med selve prioriteringen af de økonomiske puljer med konkrete projekter kommer til udvalgsbehandling i efteråret.

### Økonomi

Udgiften på 0,5 mio. kr. finansieres af innovationspuljen, hvor der i 2022 resterer 1,158 mio. kr.

### Klima og resiliensvurdering

Trafiksikkerhedsplanen er med til at definere hvordan vi sikre trafiksikkerhed generelt, samt hvordan vi med trafiksikkerhed kan skabe mere tryghed i trafikken for alle. En væsentlig del er at gøre forholdene bedre for cyklister og gående til gavn for den enkelte borger og den grønne mobilitet.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter og tager stilling til principperne i prioriteringsmodellen, og |
| at | udgiften til en bedre kvalificering af projekterne inden prioritering finansieres af innovationspuljen. |

### Beslutning

Drøftet og godkendt.

John Danielsen og Ove Steffensen var fraværende.